
ประกาศอำเภอระโนด
เรื่อง  ประกวดราคาจ้างโครงการปรับปรุงท่อระบายน้ำ คสล. พร้อมประตูระบายน้ำ ในพื้นที่คลองทุ่งสงวน-
แม่ใหญ่   หมู่ที่ ๑  ตำบลแดนสงวน   อำเภอระโนด  จังหวัดสงขลา

 ด้วยวิธีการทางระบบอิเล็กทรอนิกส์
………………………………………….


 อำเภอระโนด   จังหวัดสงขลา มีความประสงค์จะประกวดราคาจ้างโครงการปรับปรุงท่อระบายน้ำ คสล. พร้อมประตูระบายน้ำ ในพื้นที่คลองทุ่งสงวน – แม่ใหญ่ หมู่ที่ ๑ ตำบลแดนสงวน อำเภอระโนด  จังหวัดสงขลา ด้วยวิธีการทางอิเล็กทรอนิกส์  ราคากลางของงานก่อสร้างในการประกวดราคาด้วยวิธีการทางอิเล็กทรอนิกส์ครั้งนี้เป็นเงินทั้งสิ้น  ๔,๕๑๖,๐๐๐บาท(เงินสี่ล้านห้าแสนหนึ่งหมื่นหกพันบาทถ้วน)เลกทรอนกก ก
ผู้ประสงค์จะเสนอราคาจะต้องมีคุณสมบัติ     ดังต่อไปนี้.-



๑.ผู้ประสงค์จะเสนอราคาต้องเป็นนิติบุคล ผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์ 


๒.ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


๓.ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘


๔.ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้มีสิทธิเสนอราคาไม่มีคำสั่งให้สละสิทธิ์และความคุ้มกันเช่นว่านั้น

       ๕. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยวิธีการทางอิเล็กทรอนิกส์   ในวงเงินไม่น้อยกว่า  ๒,๒๕๐,๐๐๐ บาท(สองล้านสองแสนห้าหมื่นบาทถ้วน)  และเป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่จังหวัดเชื่อถือ  







    กำหนดดูสถานที่ก่อสร้าง  ให้ผู้ซื้อแบบและรายการไปดูสถานที่ก่อสร้างด้วยตนเอง ในวันที่ ๕ มิถุนายน ๒๕๕๕ เวลา ๑๐.๐๐ น. – ๑๒.๐๐ น. โดยนัดพร้อมกัน ณ องค์การบริหารส่วนตำบลแดนสงวน หากผู้ซื้อแบบไม่ได้มาดูสถานที่ในวัน และเวลาดังกล่าว ถือว่าผู้ซื้อแบบและรายการได้ทราบสถานที่  ตลอดจนอุปสรรคและปัญหาต่าง ๆ ดีแล้ว     เมื่อมีอุปสรรคและปัญหาในเวลาทำงาน  จะนำมาอ้างให้พ้นความผิดต่อจังหวัดสงขลาไม่ได้
- ๒  -




กำหนดยื่นเอกสาร  ประกวดราคาด้วยวิธีการทางระบบอิเล็กทรอนิกส์ในวันที่ ๑๒ มิถุนายน ๒๕๕๕  ระหว่างเวลา ๑๔.๐๐ น. ถึง ๑๕.๐๐ น.  ณ   ห้องประชุมจรูญโลกะกะลิน (ชั้น๒)ที่ว่าการอำเภอระโนด อำเภอระโนด  จังหวัดสงขลา   โดยจะแจ้งรายชื่อผู้มีสิทธิได้รับการคัดเลือกให้เข้าเสนอราคาในวันที่ ๑๔  มิถุนายน ๒๕๕๕



ผู้สนใจติดต่อขอรับ/ซื้อเอกสารประกวดราคาจ้างก่อสร้างด้วยวิธีการทางระบบอิเล็กทรอนิกส์ครั้งนี้ในราคาชุดละ  ๓,๐๐๐.-บาท(เงินสามพันบาทถ้วน) ได้ที่  ห้องงานการเงินและบัญชี  ที่ทำการปกครองอำเภอระโนด ตำบลระโนด   อำเภอระโนด  จังหวัดสงขลา   ตั้งแต่วันที่  ๓๐ พฤษภาคม ๒๕๕๕   ถึงวันที่  ๕ มิถุนายน ๒๕๕๕  โดยดูรายละเอียดได้ที่เว็บไซต์ www.songkhladopa.go.th ,www.gprocurement.go.th ,www.ranot-sk.go.th  สอบถามทางโทรศัพท์/โทรสารหมายเลข  ๐-๗๔๓๙-๓๐๔๒   และ  ๐-๗๔๓๙-๑๐๑๐ วันและเวลาราชการ


ประกาศ  ณ  วันที่    ๓๐   เดือน   พฤษภาคม   พ.ศ   ๒๕๕๕
(นายนิพนธ์  อินทรสกุล)
นายอำเภอระโนด
เอกสารประกวดราคาจ้างด้วยระบบอิเล็กทรอนิกส์  เลขที่  ๓ /๒๕๕๕
โครงการปรับปรุงท่อระบายน้ำ คสล. พร้อมประตูระบายน้ำ ในพื้นที่คลองทุ่งสงวน-แม่ใหญ่
หมู่ที่ ๑  ตำบลแดนสงวน  อำเภอระโนด  จังหวัดสงขลา
ตามประกาศอำเภอระโนด ลงวันที่  ๓๐ เดือน  พฤษภาคม  พ.ศ. ๒๕๕๕
--------------------------------------


จังหวัดสงขลา  โดยที่ทำการปกครองอำเภอระโนด ซึ่งต่อไปนี้เรียกว่า “ อำเภอระโนด”  มีความประสงค์จะประกวดราคาโครงการปรับปรุงท่อระบายน้ำ คสล. พร้อมประตูระบายน้ำ ในพื้นที่คลองทุ่งสงวน-แม่
ใหญ่  หมู่ที่ ๑  ตำบลแดนสงวน  อำเภอระโนด  จังหวัดสงขลา ตามแบบอำเภอระโนดกำหนด ด้วยวิธีการทางอิเล็กทรอนิกส์   โดยมีข้อแนะนำและข้อกำหนดดังต่อไปนี้
๑.เอกสารแนบท้ายเอกสารประมูลราคาจ้างด้วยระบบอิเล็กทรอนิกส์

๑.๑ แบบรูปรายการละเอียด

๑.๒ แบบใบยื่นข้อเสนอการประมูลจ้างด้วยระบบอิเล็กทรอนิกส์
๑.๓ แบบใบแจ้งปริมาณงานและราคา
๑.๔ หนังสือแสดงเงื่อนไขการซื้อและการจ้างด้วยวิธีทางอิเล็กทรอนิกส์
      ๑.๕ แบบสัญญาจ้าง
                           ๑.๖  แบบหนังสือค้ำประกัน



(๑)  หลักประกันซอง



(๒)  หลักประกันสัญญา


๑.๗ แบบหนังสือรับรองของวิศวกรผู้ควบคุมงานก่อสร้าง
๑.๘ บทนิยาม

(๑)  ผู้เสนอราคาที่มีผลประโยชน์ร่วมกัน

(๒)  การขัดขวางการแข่งขันราคาอย่างเป็นธรรม
๑.๙ แบบบัญชีเอกสาร

(๑)  บัญชีเอกสารส่วนที่  ๑  

(2) บัญชีเอกสารส่วนที่  ๒
๑.๑๐ วิธีการประกวดราคาจ้างด้วยวิธีการทางอิเล็กทรอนิกส์

๒.คุณสมบัติของผู้เสนอราคา
๒.๑ ผู้ประสงค์จะเสนอราคาต้องเป็นผู้อาชีพรับจ้างงานที่ประกวดราคาจ้างด้วยวิธีการทาง

อิเล็กทรอนิกส์


      ๒.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
                                                                                        ๒.๓  ผู้ประสงค์จะเสนอราคา..................
-  ๒   -


      ๒.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้เสนอราคากับผู้ให้บริการตลาดกลางอิเล็กทรอนิกส์ ณวันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม


     ๒.๔  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือคุ้มกัน ซึ่งอาจปฎิเสธไม่ยอมขึ้นศาลไทย เว้นแต่รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น
๒.๕ ผู้ประสงค์จะเสนอราคาต้องเป็นนิติบุคคลและมีผลงาน ก่อสร้างประเภทเดียวกันกับงานที่
ประมูลจ้างด้วยวิธีการทางอิเล็กทรอนิกส์  ไม่น้อยกว่า  ๒,๒๕๐,๐๐๐.-บาท (สองล้านสองแสนห้าหมื่นบาทถ้วน)  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นรัฐวิสาหกิจ หรือหน่วยงานเอกชนที่จังหวัดเชื่อถือ และเป็นสัญญาที่ก่อสร้างแล้วเสร็จบริบูรณ์ภายในระยะเวลาไม่เกิน  ๓ ปี


     ๓.  หลักฐานการเสนอราคา


     ผู้เสนอราคาจะต้องเสนอเอกสารหลักฐาน  แยกเป็น  ๒   ส่วน  คือ


     ๓.๑  ส่วนที่  ๑  อย่างน้อยต้องมีเอกสารดังต่อไปนี้



(๑)  ในกรณีผู้ประสงค์จะเสนอราคาเป็นนิติบุคคล
(1) ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการ
จดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม  พร้อมรับรองสำเนาถูกต้อง

                             (ข)  บริษัทจำกัด  หรือบริษัทมหาชน จำกัด  ให้ยื่นสำเนาหนังสือรับรองการจดทะเบียนนิติบุคคล   หนังสือบริคณห์สนธิ    บัญชีรายชื่อกรรมการผู้จัดการ    ผู้มีอำนาจควบคุม (ถ้ามี)     และบัญชีผู้ถือหุ้นรายใหญ่  พร้อมรับรองสำเนาถูกต้อง






(๒)  ในกรณีผู้เสนอราคาเป็นผู้ยื่นประมูลร่วมกันในฐานะเป็นผู้ร่วมค้าให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย  ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)


           (๓)  สำเนาใบทะเบียนพาณิชย์  สำเนาใบทะเบียนภาษีมูลค่าเพิ่ม
 (๔)  บัญชีเอกสารส่วนที่  ๑  ทั้งหมดที่ได้ยื่นตามแบบในข้อ  ๑.๙(๑)  
                         ๓.๒  ส่วนที่  ๒  อย่างน้อยต้องมีเอกสารดังต่อไปนี้

(๑)  แบบใบยื่นข้อเสนอการประกวดราคาจ้างด้วยวิธีการอิเล็กทรอนิกส์
 
(๒)  หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคา
มอบอำนาจให้บุคคลอื่นทำการแทน
                                (๓)หลักประซอง  ตามข้อ ๕

(๕) หนังสือรับรองผลงานก่อสร้างพร้อมทั้งรับรองสำเนาถูกต้อง
(๖)  บัญชีเอกสารส่วนที่  ๒  ทั้งหมดที่ได้ยื่นตามแบบในข้อ  ๑.๙(๒)   

๔.  การเสนอราคา
                     ๔.๑ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประกวดราคา
                                                                                                                   / จ้างด้วยระบบ.................
 -  ๓  -
จ้างด้วยระบบอิเล็กทรอนิกส์นี้  โดยไม่มีเงื่อนไขใดๆ  ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้ประสงค์จะเสนอราคาให้ชัดเจน จำนวนเงินที่เสนอราคาต้องระบุตรงกันทั้งตัวเลขและตัวอักษรโดยไม่มีการขุดลบหรือแก้ไข หากมีการขุด ลบ ตก เติม แก้ไขเปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี)กำกับไว้ด้วยทุกแห่ง
        ๔.๒ผู้ประสงค์จะเสนอราคาตามเอกสารประกวดราคาจ้างด้วยวิธีการทางอิเล็กทรอนิกส์จะต้องกรอกปริมาณวัสดุในบัญชีรายการก่อสร้างให้ครบถ้วนและผู้เสนอราคาจะต้องนำบัญชีรายการก่อสร้างหรือใบแจ้งปริมาณงานมายื่นโดยไม่ต้องกรอกรายละเอียดของราคาเมื่อผลการประกวดราคาได้เสนอราคารายต่ำสุดแล้วคณะกรรมการประกวดราคาจะแจ้งผู้เสนอราคารายต่ำสุดมากรอกจำนวนเงินให้ตรงกับราคาที่เสนอไว้ ก่อนเสนอผู้มีอำนาจสั่งจ้างต่อไป 
   
๔.๓ ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ(ถ้ามี)รวมทั้งค่าใช้จ่ายทั้งปวงไว้ด้วยแล้ว โดยผู้เสนอราคาจะต้องเสนอกำหนดยืนราคาไม่น้อย๖๐วัน นับแต่วันยืนยันราคาสุดท้าย โดยภายในกำหนดยืนราคา ผู้เสนอราคาต้องรับผิดชอบราคาที่ตนเสนอไว้และจะถอนการเสนอราคามิได้

    
๔.๔ ผู้ประสงค์จะเสนอราคาจะต้องเสนอกำหนดเวลาดำเนินการตามสัญญาที่จะจ้างให้แล้วเสร็จ  ไม่เกิน ๙๐  วัน  นับถัดจากวันที่ลงนามในสัญญาจ้าง   หรือวันได้รับหนังสือแจ้งจากอำเภอระโนดให้เริ่มทำงาน    

๔.๕ ก่อนยื่นประกวดราคาจ้างด้วยระบบอิเล็กทรอนิกส์  ผู้ประสงค์จะเสนอราคาควร
ตรวจดูร่างสัญญา  รายละเอียด  แบบรูปรายการละเอียด ฯลฯ ให้ถี่ถ้วนและเข้าใจ เอกสารประกวดราคาทั้งหมดเสียก่อน ที่จะตกลงยื่นข้อเสนอตามเงื่อนไขในเอกสารประกวดราคาราคาจ้างด้วยระบบอิเล็กทรอนิกส์
๔.๖ ผู้ประสงค์จะเสนอราคาจะต้องยื่นเอกสารประกวดราคาจ้างด้วยระบบอิเล็กทรอนิกส์  
จ่าหน้าซองถึงประธานคณะกรรมการประกวดราคาตามโครงการ โดยระบุไว้ที่หน้าซองว่า”เอกสารประกวดราคาตามเอกสารประกวดราคาจ้างด้วยวิธีการทางอิเล็กทรอนิกส์ เลขที่ ๓/๒๕๕๕” ยื่นต่อคณะกรรมการประกวดราคาตามโครงการ ในวันที่ ๑๒ มิถุนายน ๒๕๕๕ ตั้งแต่เวลา ๑๔.๐๐ น. ถึงเวลา ๑๕.๐๐ น. ณ ห้องประชุมจรูญโลกะกะลิน (ชั้น๒)ที่ว่าการอำเภอระโนด  อำเภอระโนด  จังหวัดสงขลา 
เมื่อพ้นกำหนดเวลายื่นเอกสารประมูลราคาจ้างด้วยระบบอิเล็กทรอนิกส์แล้ว  จะไม่รับเอกสารเพิ่มเติมโดยเด็ดขาด
คณะกรรมการประกวดราคา จะดำเนินการตรวจสอบคุณสมบัติ  ของผู้เสนอราคาแต่ละรายว่า  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  หรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ตามข้อ ๑.๘(๑) ณ วันประกาศประมูลราคาจ้างด้วยวิธีการทางอิเล็กทรอนิกส์หรือไม่  พร้อมทั้งตรวจสอบข้อเสนอตามข้อ๓.๒  และแจ้งผู้เสนอราคาแต่ละรายทราบผลการพิจารณาเฉพาะของตน ทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้เสนอราคารับทราบแล้ว
หากปรากฏต่อคณะกรรมการประกวดราคาก่อน  หรือในขณะที่มีการเสนอราคาทางอิเล็กทรอนิกส์ ว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตาม   ข้อ ๑.๘(๒) คณะกรรมการฯ จะต้องตัดรายชื่อผู้เสนอราคารายนั้นออกจากการเป็นผู้เสนอราคา  และอำเภอระโนดจะพิจารณาลงโทษผู้เสนอราคาดังกล่าวเป็นผู้ทิ้งงาน  
                                                                          / ผู้ประสงค์จะเสนอราคา.............
-  ๔  -
ผู้ประสงค์จะเสนอราคาที่ไม่ผ่านการคัดเลือกเบื้องต้นเพราะเหตุเป็นผู้เสนอราคาที่มีผลประโยชน์ร่วมกันกับ   ผู้เสนอราคาอื่น  หรือเป็นผู้มีผลประโยชน์ร่วมกัน   ระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจ้างด้วยวิธีการทางอิเล็กทรอนิกส์  หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม หรือเป็นผู้เสนอราคาที่ไม่ผ่านคุณสมบัติทางเทคนิค อาจอุทธรณ์คำสั่งดังกล่าวต่อหัวหน้าหน่วยงานที่จัดหาพัสดุภายใน ๓  วันนับแต่วันที่ได้รับแจ้ง   จากคณะกรรมการประกวดราคาการวินิจฉัยอุทธรณ์ของหัวหน้าหน่วยงานที่จัดหาให้ถือเป็นที่สุด
หากปรากฏต่อคณะกรรมการประกวดราคาว่า กระบวนการเสนอราคาจ้างด้วยวิธีการทางอิเล็กทรอนิกส์ประสบข้อขัดข้อง  จนไม่อาจดำเนินการต่อไปให้แล้วเสร็จภายในเวลาที่กำหนด ไว้ คณะกรรมการประกวดราคาจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น  และเมื่อแก้ไขข้อขัดข้องแล้ว  จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา  แต่ต้องสิ้นสุดกระบวนการเสนอราคาภายในวันเดียวกัน
เว้นแต่คณะกรรมการประกวดราคาเห็นว่ากระบวนการเสนอราคาจะไม่แล้วเสร็จได้โดยง่าย หรือ ข้อขัดข้องไม่อาจแก้ไขได้ ประธานคณะกรรมการประกวดราคาจะสั่งยกเลิกกระบวนการเสนอราคา และกำหนดวัน เวลา และสถานที่ เริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายชื่อที่อยู่ในสถานที่นั้นทราบ คณะกรรมการประกวดราคาสงวนสิทธิในการตัดสินใจดำเนินการใด ๆ ระหว่างการประกวดราคาฯ เพื่อให้การประกวดราคาฯ  เกิดประโยชน์สูงสุดต่อทางราชการ
๔.๗ ผู้เสนอราคาที่มีสิทธิได้รับการคัดเลือกให้เข้าเสนอราคา จะต้องปฏิบัติดังนี้

                           (๑) ผู้ประสงค์จะเสนอราคาจะต้องลงนามในหนังสือแสดงเงื่อนไขการซื้อ และการจ้างด้วยวิธีการทางอิเล็กทรอนิกส์


     (๒) ราคาสูงสุดของการประกวดราคาครั้งนี้จะเริ่มที่ ๔,๕๐๐,๐๐๐.-บาท (เงินสี่ล้านห้าแสนบาทถ้วน)


     (๓) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว
                        (๔)ราคาที่เสนอในการประกวดราคาจ้างด้วยวิธีการทางอิเล็กทรอนิกส์จะต้องต่ำกว่าราคาสูงสุดในการประกวดราคา


     (๕) ห้ามผู้เสนอราคาถอนการประมูล  และเมื่อการประมูลเสร็จสิ้นแล้ว  จะต้อง ยืนยันราคาต่อผู้ให้บริการตลาดกลางอิเล็กทรอนิกส์  ราคาที่ยืนยันจะต้องตรงกับราคาที่เสนอหลังสุด


     (๖) ผู้ประสงค์จะเสนอราคาจะต้องเสนอกำหนดยืนราคาไม่น้อยกว่า ๖๐ วัน นับแต่วันยื่นยันราคาสุดท้ายโดยภายในกำหนดยืนราคา ผู้เสนอราคาต้องรับผิดชอบราคาที่ตนเสนอไว้ และจะถอนการเสนอราคามิได้


    (๗)ผู้ประสงค์จะเสนอราคาที่เข้าร่วมประกวดราคาฯจะต้องรับผิดชอบค่าใช้จ่ายในการจัดประกวดราคาฯ และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้จะแจ้งให้ทราบในวันเสนอราคา
                                (๘) ผู้ประสงค์จะเสนอราคาจะต้องมาเสนอราคา ในวันที่ ๒๐ มิถุนายน ๒๕๕๕               ตั้งแต่เวลา..................น.เป็นต้นไป ทั้งนี้ จะแจ้งนัดหมายตามแบบแจ้ง วันเวลา และสถานที่ที่เสนอราคา(บก.๐๐๕)ให้ทราบต่อไป
                                                                                                / ๕. หลักประกันซอง......................
-  ๕   -
                        ๕.  หลักประกันซอง


     ผู้ประสงค์จะเสนอราคาต้องวางหลักประกันซองพร้อมกับการยื่นซองเอกสารทางด้านเทคนิค    จำนวน  ๒๒๕,๐๐๐.-บาท(สองแสนสองหมื่นห้าพันบาทถ้วน)
๕.๑ เงินสด
๕.๒ เช็คที่ธนาคารสั่งจ่ายให้แก่ที่ทำการปกครองอำเภอระโนด  โดยเป็นเช็คลงวันที่ที่ยื่นซอง
เอกสารทางด้านเทคนิคหรือก่อนหน้านั้นไม่เกิน  ๓   วันทำการของทางราชการ


        ๕.๓  หนังสือค้ำประกันของธนาคารในประเทศ  ตามแบบหนังสือค้ำประกันดังระบุในข้อ ๑.๖(๑)


        ๕.๔  หนังสือค้ำประกันของบรรษัทเงินทุนอุตสาหกรรมแห่งประเทศไทย   หรือบริษัทเงินทุนหรือบริษัทหลักทรัพย์  ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน  ตามประกาศของธนาคารแห่งประเทศไทย  ซึ่งได้แจ้งชื่อเวียนให้ส่วนราชการต่างๆ ทราบแล้ว    โดยอนุโลมให้ใช้ตามแบบหนังสือค้ำประกันดังระบุในข้อ ๑.๖(๑)  

๕.๕พันธบัตรรัฐบาลไทย
หลักประกันซองตามข้อนี้    อำเภอระโนดจะคืนให้ผู้เสนอราคาหรือผู้ค้ำประกันภายใน  ๑๕   

วันนับถัดจากวันที่ได้พิจารณาในเบื้องต้นเรียบร้อยแล้ว  เว้นแต่  ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุด จะคืนให้ต่อเมื่อได้ทำสัญญาหรือข้อตกลง  หรือเมื่อผู้มีสิทธิเสนอราคาได้พ้นจากข้อผูกพันแล้ว
                             การคืนหลักประกันซองไม่ว่าในกรณีใด ๆ จะคืนให้โดยไม่มีดอกเบี้ย
๖.หลักเกณฑ์และสิทธิในการพิจารณาราคา
                           ๖.๑ ในการประกวดราคาจ้าง ด้วยวิธีการทางอิเล็กทรอนิกส์  อำเภอระโนดจะพิจารณาตัดสินด้วยราคารวม
๖.๒ หากผู้ประสงค์จะเสนอราคารายใดมีคุณสมบัติไม่ถูกต้องตามข้อ ๒  หรือยื่นหลักฐานการ
เสนอราคาไม่ถูต้อง หรือไม่ครบถ้วนตามข้อ ๓ หรือยื่นเอกสารประกวดราคาจ้างด้วยวิธีการทางอิเล็กทรอนิกส์ไม่ถูกต้องตามข้อ ๔ แล้ว คณะกรรมการประกวดราคาจ้างจะไม่รับพิจารณาข้อเสนอของผู้ประสงค์จะเสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประกวดราคาจ้างด้วยวิธีการทางอิเล็กทรอนิกส์ ในส่วนที่มิใช้สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่ออำเภอระโนดเท่านั้น
๖.๓ อำเภอระโนดสงวนสิทธิไม่พิจารณาราคาของผู้ประสงค์จะเสนอราคา โดยไม่มีการผ่อนผัน
ในกรณีดังต่อไปนี้
(1) ไม่ปรากฏชื่อผู้ประสงค์จะเสนอราคารายนั้นในบัญชีผู้รับเอกสารประกวดราคาจ้างด้วย
วิธีการทางอิเล็กทรอนิกส์  หรือในหลักฐานการรับเอกสารประกวดราคาจ้างด้วยวิธีการทางอิเล็กทรอนิกส์ของอำเภอระโนด
(2) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาจ้างด้วยวิธีการ
ทางอิเล็กทรอนิกส์ที่เป็นสาระสำคัญ  หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                                                                                                      /๖.๔ ในการตัดสิน..............
-  ๖  -
๖.๔ในการตัดสินการประกวดราคาจ้างด้วยระบบอิเล็กทรอนิกส์หรือในการทำสัญญา
คณะกรรมการประกวดราคา  หรืออำเภอระโนดมีสิทธิให้ผู้เสนอราคา   ชี้แจงข้อเท็จจริง   สภาพ   ฐานะหรือข้อเท็จจริงอื่นใดที่เกี่ยวข้องกับผู้เสนอราคาได้  อำเภอระโนดมีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสม  หรือไม่ถูกต้อง
๖.๕อำเภอระโนดทรงไว้ซึ่งสิทธิที่จะไม่รับราคาต่ำสุดหรือราคาหนึ่งราคาใด หรือราคาที่
เสนอทั้งหมดก็ได้  และอาจพิจารณาเลือกจ้างในจำนวน   หรือขนาดหรือเฉพาะรายการหนึ่งรายการใด  หรืออาจจะยกเลิกการประกวดราคาจ้างด้วยวิธีการทางอิเล็กทรอนิกส์  โดยไม่พิจารณาจัดจ้างเลยก็ได้  สุดแต่จะพิจารณา  ทั้งนี้  เพื่อประโยชน์ของทางราชการเป็นสำคัญ  และให้ถือว่าการตัดสินของอำเภอระโนดเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้ รวมทั้งอำเภอระโนดจะพิจารณายกเลิกการประกวดราคาจ้างด้วยวิธีการทางอิเล็กทรอนิกส์  และลงโทษผู้เสนอราคาเป็นผู้ทิ้งงาน  ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม  หากมีเหตุผลที่เชื่อถือได้ว่าการเสนอราคากระทำการโดยไม่สุจริต  เช่น การเสนอเอกสารอันเป็นเท็จ  หรือใช้ชื่อนิติบุคคลอื่นมาเสนอราคาแทน  เป็นต้น
ในกรณีที่ผู้มีสิทธิเสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญา
ได้คณะกรรมการประกวดราคา หรืออำเภอระโนดจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่า 
ผู้เสนอราคาสามารถดำเนินงานตามการประกวดราคาจ้างด้วยวิธีการทางอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ อำเภอระโนดมีสิทธิที่จะไม่รับราคาของผู้เสนอราคารายนั้น
๖.๖ในกรณีที่ปรากฏข้อเท็จจริง  ภายหลังจากการประกวดราคาจ้างด้วยวิธีการทาง
อิเล็กทรอนิกส์ว่า  ผู้ประสงค์จะเสนอราคาที่มีสิทธิได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น  หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ  ประกาศประกวดราคาจ้างด้วยวิธีการทางอิเล็กทรอนิกส์  หรือเป็นผู้มีสิทธิเสนอราคาที่กระทำการอันเป็นการขีดขวางการแข่งขันราคาอย่างเป็นธรรม  ตามข้อ  ๑.๘  อำเภอระโนดมีอำนาจที่จะตัดรายชื่อผู้มีสิทธิเสนอราคา  ที่มีสิทธิได้รับการคัดเลือกดังกล่าว  และอำเภอระโนดจะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน                     
๗.การทำสัญญาจ้าง


ให้ผู้ชนะประกวดราคาจ้างด้วยวิธีการทางอิเล็กทรอนิกส์ (ผู้รับจ้าง) จะต้องทำสัญญาจ้างตามแบบ
ดังระบุไว้ในข้อ ๑.๕ กับอำเภอระโนด ภายใน   ๗  วัน  นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับ    ร้อยละ  ๕  ของค่าจ้างที่ประกวดราคาจ้างด้วยวิธีการทางอิเล็กทรอนิกส์ได้ให้อำเภอระโนดยึดถือไว้ในขณะทำสัญญาโดยใช้หลักประกันอย่างหนึ่งอย่างใดดังต่อไปนี้
๗.๑   เงินสด
๗.๒   เช็คที่ธนาคารสั่งจ่ายให้แก่ที่ทำการปกครองอำเภอระโนด โดยเป็นเช็คลงวันที่ ที่ทำ
สัญญาหรือก่อนหน้านั้นไม่เกิน ๓  วันทำการของทางราชการ
๗.๓  หนังสือค้ำประกันของธนาคารภายในประเทศตามแบบหนังสือค้ำประกันดังระบุใน
ข้อ ๑.๖(๒)  
                     ๗.๔ หนังสือค้ำประกันของบริษัทเงินลงทุน หรือบริษัทเงินทุนหลักทรัพย์  ที่ได้รับอนุญาตให้
ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้
                                                                                                         / แจ้งชื่อเวียน....................
- ๗  -
แจ้งชื่อเวียนให้ส่วนราชการต่างๆทราบแล้ว  โดยอนุโลมให้ใช้ตามแบบหนังสือค้ำประกันดังระบุในข้อ  ๑.๖(๒) 
                    ๗.๕ พันธบัตรรัฐบาลไทย
                              หลักประกันนี้จะคืนให้โดยไม่มีดอกเบี้ยภายใน   ๑๕   วัน นับถัดจากวันที่คู่สัญญา พ้นจากข้อผูกพันตามสัญญาจ้างแล้ว  

    ๘.  ค่าจ้างและการจ่ายเงิน
๘.๑ (สำหรับสัญญาที่เป็นราคาเหมารวม)
อำเภอจะจ่ายเงินค่าจ้าง  โดยแบ่งออกเป็น  ๒  งวด  ดังนี้
                                    งวดที่ ๑  งานก่อสร้างทางผันน้ำแล้วเสร็จ, งานขุดบ่อก่อสร้าง, งานตอกเสาเข็มทั้งหมดแล้วเสร็จ,งานก่อสร้างพื้น คสล.อาคารระบายน้ำแล้วเสร็จ ให้แล้วเสร็จภายใน ๖๐ วัน
                              งวดสุดท้าย งานก่อสร้างอาคารระบายน้ำ ,งานติดตั้งบานระบายน้ำ,งานถมลูกรังหลังคันและหลังท่อ  รวมทั้งเก็บความเรียบร้อยงานทั้งหมดแล้วเสร็จ  
   ๙.  อัตราค่าปรับ
ค่าปรับตามแบบสัญญาจ้างข้อ ๑๗  จะกำหนดในอัตราร้อยละ ให้คิดในอัตราร้อยละ  ๐.๑๐  

ของค่าจ้างตามสัญญาต่อวัน
    ๑๐.การรับประกันความชำรุดบกพร่อง
ผู้ชนะการการประกวดราคาด้วยวิธีการทางอิเล็กทรอนิกส์ซึ่งได้ทำข้อตกลงเป็นหนังสือ  
หรือทำสัญญาจ้างตามแบบดังระบุในข้อ  ๑.๕ แล้วแต่กรณี   จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  ๒  ปี  - เดือน  นับถัดจากวันที่อำเภอระโนดได้รับมอบ  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  ๗  วัน  นับถัดจากวันที่ได้รับแจ้งความชำรุดบกพร่อง
    ๑๑ .ข้อสงวนสิทธิในการเสนอราคาและอื่นๆ
๑๑.๑ เงินค่าจ้างสำหรับการจ้างครั้งนี้ได้มาจากเงินงบประมาณรายจ่ายประจำปี  พ.ศ.๒๕๕๕
งบพัฒนาจังหวัดสงขลา เพื่อเป็นค่าใช้จ่ายในการดำเนินงานตามโครงการฯ
                          ราคากลางของงานโครงการปรับปรุงท่อระบายน้ำ คสล.พร้อมประตูบายน้ำ ในพื้นที่คลองทุ่งสงวน-แม่ใหญ่  หมู่ที่ ๑  ตำบลแดนสงวน อำเภอระโนด จังหวัดสงขลา ในการประกวดราคาจ้างด้วยวิธีการทางอิเล็กทรอนิกส์  เป็นเงินทั้งสิ้น  ๔,๕๑๖,๐๐๐.- บาท (เงินสี่ล้านห้าแสนหนึ่งหมื่นหกพันบาทถ้วน)
๑๑.๒ เมื่ออำเภอระโนด ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างตาม
การประกวดราคาจ้างด้วยวิธีการทางอิเล็กทรอนิกส์แล้ว  ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือ หรือในเส้นทางที่มีเรือไทยเดินอยู่และสามารถให้บริการรับขนได้  ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้
(1) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงาน
คณะกรรมการส่งเสริมการพาณิชย์นาวีภายใน  ๗ วัน  นับตั้งแต่วันที่ผู้รับจ้างสั่ง หรือซื้อของจากต่างประเทศเว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
                                                                                                      /(๑) จัดการให้..........................
-  ๘  -

(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจาก
                                                            
ต่างประเทศ มายังประเทศไทยเว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้น  ก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
(๓) ในกรณีที่ไม่ปฏิบัติตาม (๑) หรือ (๒)  ผู้รับจ้างจะต้องรับผิดตามกฎหมายว่าด้วยการส่งเสริม
การพาณิชย์นาวี

             ๑๑.๓  ผู้ประสงค์จะเสนอราคาซึ่งอำเภอระโนดได้คัดเลือกแล้ว ไม่ไปทำสัญญา หรือข้อตกลงภายในเวลา ที่ทางราชการกำหนดระบุในข้อ ๗ อำเภอระโนดจะริบหลักประกันซอง หรือ เรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงาน ตามระเบียบของทางราชการ


 ๑๑.๔    อำเภอระโนดสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด  (ถ้ามี)
 

๑๒.  การปรับราคาค่างานก่อสร้างงานนี้ไม่มีการปรับราคาค่างานก่อสร้าง (ค่า K) จะต้องคงที่ที่ระดับที่กำหนดไว้ในวันแล้วเสร็จตามกำหนดไว้ในสัญญา  หรือภายในระยะเวลาที่อำเภอ ได้ขยายออกไป โยจะใช้สูตรของทางราชการที่ได้ระบุในข้อ ๑.๗ 


๑๓.  มาตรฐานฝีมือช่าง

เมื่ออำเภอระโนด ได้คัดเลือกผู้มีสิทธิเสนอราคารายใดให้เป็นผู้รับจ้างและได้ตกลงจ้าง

ก่อสร้างตามประกาศนี้แล้ว  ผู้มีสิทธิเสนอราคาจะต้องตกลงว่าในการปฏิบัติงานก่อสร้างดังกล่าว  ผู้มีสิทธิเสนอราคาจะต้องมีและใช้ผู้ผ่านการทดสอบมาตรฐานฝีมือช่าง คณะกรรมการกำหนดมาตรฐาน และทดสอบฝีมือแรงงาน หรือสถานบันของทางราชการอื่น หรือสถาบันของเอกชนที่ทางราชการรับรอง หรือผู้มีคุณวุฒิบัตรระดับปวช.  ปวส.  ปวท.  หรือเทียบเท่าจากสถาบันการศึกษาที่  ก.พ.  รับรองให้เข้ารับราชการได้  ในอัตราไม่ต่ำกว่าร้อยละ  ๑  ของแต่ละสาขาช่าง  แต่จะต้องมีช่างจำนวนอย่างน้อย  ๑ คน  ในแต่ละสาขาช่างดังต่อไปนี้
๑๓.๑ ช่างโยธา วุฒิไม่ต่ำกว่า ปวส.
๑๓.๒วิศวกร สาขาวิศวกรรมโยธา วุฒิไม่ต่ำกว่า ภาคีวิศวกร (มีใบประกอบวิชาชีพวิศวกร)
ผู้รับจ้างจะต้องจัดทำบัญชีแสดงจำนวนช่างทั้งหมด โดยจำแนกตามแต่ละสาขาพร้อมระบุรายชื่อ
ช่างผู้ผ่านการทดสอบมาตรฐานฝีมือช่าง หรือผู้มีวุฒิบัตรดังกล่าว เพื่อนำมาแสดงเป็นหลักฐานต่อคณะกรรมการตรวจการจ้าง หรือผู้ควบคุมงานก่อนเริ่มลงมือทำงาน และพร้อมที่จะให้ผู้ว่าจ้างหรือเจ้าหน้าที่ของผู้ว่าจ้างตรวจสอบดูได้ตลอดเวลาที่ทำงานตามสัญญานี้ของผู้รับจ้าง


๑๔.  การปฏิบัติตามกฎหมายและระเบียบ
                             ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
อำเภอระโนด
๓๐  พฤษภาคม   ๒๕๕๕
